b'\n_START_ARTICLE_\nIhmisoikeudet Afganistanissa\n_START_PARAGRAPH_\nT\xc3\xa4m\xc3\xa4 artikkeli k\xc3\xa4sittelee ihmisoikeuksien toteutumista Afganistanissa.\n_START_SECTION_\nIhmisoikeuksia turvaavat kansainv\xc3\xa4liset sopimukset\n_START_PARAGRAPH_\nAfganistan on ottanut k\xc3\xa4ytt\xc3\xb6\xc3\xb6n Yhdistyneiden kansakuntien ihmisoikeussopimuksista joukkotuhontasopimuksen (vuonna 1956), rasisminvastaisen sopimuksen (1983), mutta ei sen lis\xc3\xa4p\xc3\xb6yt\xc3\xa4kirjaa, taloudellisten, sosiaalisten ja sivistyksellisten oikeuksien sopimuksen (1983), mutta ei sen vapaaehtoista lis\xc3\xa4p\xc3\xb6yt\xc3\xa4kirjaa, kansalaisoikeuksien ja poliittisten oikeuksien sopimuksen (1983), mutta ei sen 1. vapaaehtoista lis\xc3\xa4p\xc3\xb6yt\xc3\xa4kirjaa, eik\xc3\xa4 2. lis\xc3\xa4p\xc3\xb6yt\xc3\xa4kirjaa kuolemantuomioiden lopettamisesta; on ottanut k\xc3\xa4ytt\xc3\xb6\xc3\xb6n sopimuksen sotarikoksista ja rikoksista ihmisyytt\xc3\xa4 vastaan (1983), apartheidin vastaisen sopimuksen (1983), naisten syrjinn\xc3\xa4n vastaisen sopimuksen (2003), mutta ei sen 1. lis\xc3\xa4p\xc3\xb6yt\xc3\xa4kirjaa, eik\xc3\xa4 2. vapaaehtoista lis\xc3\xa4p\xc3\xb6yt\xc3\xa4kirjaa; on ottanut k\xc3\xa4ytt\xc3\xb6\xc3\xb6n kidutuksen ja muun julman, ep\xc3\xa4inhimillisen ja alentavan kohtelun vastaisen sopimuksen, ja sen 2. vapaaehtoisen lis\xc3\xa4p\xc3\xb6yt\xc3\xa4kirjan (2018), lasten oikeuksien sopimuksen (1994), mutta ei sen 1. lis\xc3\xa4p\xc3\xb6yt\xc3\xa4kirjaa, ja sen 2. vapaaehtoisen lis\xc3\xa4p\xc3\xb6yt\xc3\xa4kirjan lasten osallisuudesta aseellisissa yhteenotoissa (2003), 3. vapaaehtoisen lis\xc3\xa4p\xc3\xb6yt\xc3\xa4kirjan lasten myymisest\xc3\xa4, lasten seksinmyynnist\xc3\xa4 ja lapsipornosta, mutta ei 4. vapaaehtoisten lis\xc3\xa4p\xc3\xb6yt\xc3\xa4kirjaa viestinn\xc3\xa4st\xc3\xa4, vammaisten oikeuksien sopimuksen (2012) ja sen vapaaehtoisen lis\xc3\xa4p\xc3\xb6yt\xc3\xa4kirjan (2012) Se ei ole ottanut k\xc3\xa4ytt\xc3\xb6\xc3\xb6n Yhdistyneiden kansakuntien julman, ep\xc3\xa4inhimillisen tai alentavan kohtelun vastaista sopimusta, jonka se allekirjoitti vuonna 1985, eik\xc3\xa4 sen 1. lis\xc3\xa4p\xc3\xb6yt\xc3\xa4kirjaa, jota se ei ole allekirjoittanut. Se ei ole allekirjoittanut apartheidin urheilussa kielt\xc3\xa4v\xc3\xa4\xc3\xa4 sopimusta, siirtoty\xc3\xb6ntekij\xc3\xa4sopimusta eik\xc3\xa4 tahdonvastaisten katoamisten vastaista sopimusta._NEWLINE_Afganistanissa ei ole otettu k\xc3\xa4ytt\xc3\xb6\xc3\xb6n Kansainv\xc3\xa4lisen ty\xc3\xb6j\xc3\xa4rjest\xc3\xb6n alkuper\xc3\xa4is- ja heimokansasopimusta.\n_START_SECTION_\nKuolemanrangaistus\n_START_PARAGRAPH_\nAfganistanin lains\xc3\xa4\xc3\xa4d\xc3\xa4nn\xc3\xb6ss\xc3\xa4 on voimassa kuolemanrangaistus. Lokakuussa 2014 tuomion t\xc3\xa4yt\xc3\xa4nt\xc3\xb6\xc3\xb6npanoa odotti yli 400 tuomittua, joista sata oli saanut lopullisen p\xc3\xa4\xc3\xa4t\xc3\xb6ksen maan korkeimmalta oikeudelta. Viestint\xc3\xa4v\xc3\xa4lineiden mukaan vuonna 2017 teloitettiin viisi tuomittua. Afganistan ei julkaise virallisia lukuja.\n_START_SECTION_\nSodaksi m\xc3\xa4\xc3\xa4ritelt\xc3\xa4v\xc3\xa4 v\xc3\xa4kivalta\n_START_PARAGRAPH_\nYhdistyneiden kansakuntien Afganistanin avustustoiminta UNAMA:n mukaan vuoden 2017 aikana tehdyiss\xc3\xa4 hy\xc3\xb6kk\xc3\xa4yksiss\xc3\xa4 haavoittui 7015 ihmist\xc3\xa4, jotka eiv\xc3\xa4t olleet taistelijoita (siviili\xc3\xa4); ja kuoli 3438 ihmist\xc3\xa4, jotka eiv\xc3\xa4t olleet taistelijoita.\n_START_SECTION_\nLehdist\xc3\xb6nvapaus\n_START_PARAGRAPH_\nRanskalainen Toimittajat ilman rajoja -j\xc3\xa4rjest\xc3\xb6 listaa vuosittain maailman lehdist\xc3\xb6n vapauden kirjoittaa mist\xc3\xa4 tahansa asioista. Vuonna 2017 Afganistanin sijoitus parani kaksi sijaa sijalta 122 (41,64 virhepistett\xc3\xa4) sijalle 120 (39,46 virhepistett\xc3\xa4), kun j\xc3\xa4rjest\xc3\xb6 arvioi 180 valtion lehdist\xc3\xb6nvapauden. Vuoden 2018 elokuuhun menness\xc3\xa4 on surmattu 11 toimittajaa ja yksi media-avustaja. Vuonna 2017 surmattiin ainakin 15 toimittajaa ja muuta viestint\xc3\xa4v\xc3\xa4lineiden ty\xc3\xb6ntekij\xc3\xa4\xc3\xa4. Monet heist\xc3\xa4 kuolivat varta vasten mediaa vastaan suunnatuissa v\xc3\xa4kivallanteoissa. Islamilainen tasavalta ja Taliban-j\xc3\xa4rjest\xc3\xb6 ovat est\xc3\xa4neet joillain alueilla tiedonsaannin. Joissain maakunnissa Taliban k\xc3\xa4ski viestint\xc3\xa4v\xc3\xa4lineit\xc3\xa4 maksamaan uusia veroja kirist\xc3\xa4m\xc3\xa4ll\xc3\xa4 niit\xc3\xa4. Monet paikallisviranomaiset ja kuvern\xc3\xb6\xc3\xb6rit eiv\xc3\xa4t hyv\xc3\xa4ksy viestint\xc3\xa4v\xc3\xa4lineiden riippumattomuutta, ja poliisi ja sotilaat ovat olleet v\xc3\xa4kivaltaisia toimittajia kohtaan. Afganistanissa on v\xc3\xa4kivallan ilmapiiri. Ilmapiiri ja lis\xc3\xa4\xc3\xa4ntyv\xc3\xa4t uhkaukset ovat saaneet monet naispuoleiset toimittajat lopettamaan toimittajanty\xc3\xb6t. Afganistanin viestint\xc3\xa4v\xc3\xa4lineiden edustajat ja viranomaiset reagoivat uhkauksiin perustamalla yhteisty\xc3\xb6komiteoita suojelemaan toimittajien ja viestint\xc3\xa4v\xc3\xa4lineiden turvallisuutta.\n_START_SECTION_\nOikeus saada sairaanhoitoa ja terveydenhoitoa\n_START_PARAGRAPH_\nYhdysvaltalaisen Washingtonin yliopiston tekem\xc3\xa4n tutkimuksen mukaan oikeus saada kunnollista terveydenhoitoa heikkeni vuosien 2005 ja 2013 v\xc3\xa4lisen\xc3\xa4 aikana. 56\xc2\xa0% vastanneista ihmisist\xc3\xa4 ei saanut ollenkaan terveydenhoitoa vuonna 2013, kun aiemmin ilman terveydenhuoltoa j\xc3\xa4i 31\xc2\xa0% ihmisist\xc3\xa4. 55\xc2\xa0%:n saatavilla ei ollut vuonna 2013 sellaista terveydenhoitoa, mit\xc3\xa4 he olisivat tarvinneet (23\xc2\xa0%:n saatavilla ei ollut heid\xc3\xa4n tarvitsemaansa hoitoa vuonna 2005). Matka l\xc3\xa4himp\xc3\xa4\xc3\xa4n terveyskeskukseen kasvoi ja asfaltoitujen teiden m\xc3\xa4\xc3\xa4r\xc3\xa4 v\xc3\xa4heni._NEWLINE_Sellaisten ihmisten m\xc3\xa4\xc3\xa4r\xc3\xa4 yli kolminkertaistui, joilla oli vamma, eik\xc3\xa4 heit\xc3\xa4 varten ollut ollenkaan terveydenhoitoa. Tutkimusta tehneen tutkijan mukaan terveydenhuollon ty\xc3\xb6ntekij\xc3\xa4t tarvitsevat lis\xc3\xa4koulutusta hoitaakseen vammoja ja k\xc3\xa4sitell\xc3\xa4kseen vammaisuuteen liittyv\xc3\xa4\xc3\xa4 leimaamista. Lis\xc3\xa4ksi tulee lis\xc3\xa4t\xc3\xa4 l\xc3\xa4hetteit\xc3\xa4, ilmaisten kuljetusten tarjoamista, ja sairaalahoidon saatavuutta.'